Отчет за дейността на НЧ“Съзнание-1928г.“

с.Дъскотна за 2018год.

 Преди 160 години нашите възрожденци, жадни за просвета и култура, поставиха основите на читалищната дейност в България. Днес ние, техните наследници, се гордеем, че тази „Обществена къща” /така с любов наричаше Раковски нашите читалища/ се превърна в център на националния дух, на националните традиции, носител на важна мисия.Днешните читалища в условията на тотална демографска криза, остават единствените огнища, в които можеш да докоснеш духовния свят.Духовния свят на човека до теб, а не виртуалния, студен и пресметлив свят на интернет.Днес в епохата на отчуждаване единствено читалищата могат да съберат човеците отново заедно! Читалището заедно с уредената библиотека към него предоставя информация за разширяване на познанията, дава възможности за усвояване на културни ценности, осъществява социални контакти, грижи се за съхраняване, издирване, популяризиране и обогатяване на културните традиции, изучава миналото и настоящето на родния край, разнообразява културния отдих, организира свободното време на населението.

 Измина още една година - година на труд и лишения, които дават отражение и в нашата работа !

 Към читалището функционира библиотека, която обслужва местното население и учениците от ОУ“Климент Охридски“ - от селата Дъскотна, Дропла, Снежа и Ясеново.

 В своята мащабност културната политика на библиотеката има една основна цел, а именно всеобхватно, чрез всички възможни съвременни форми да разкрива богатството на книгите и да поддържа импулса за разпространение на културни ценности.По този повод през юли 2018 г., кандидатствах по проект от Министерството на Културата по програма „Българските библиотеки-съвременни центрове за четене и информираност” 2018г. Спечелих проекта, което е похвално защото само три бяха читалищата спечелили въпросния проект от Община Руен, а именно: Люляково, Добра поляна и Дъскотна.

Фонда на библиотеката се обогати с 105 библиотечни единици на стойност 1177лв., детска, художествена-от български и чужди автори и отраслова по различни отдели на знанието.В момента фонда наброява 12293тома литература. Набавени библиотечни документи през годината освен проекта няма. Отчислените материали се свеждат само до отчисляване на остарелите периодични издания с цел прочистване на фонда. Броят на читателите през годината е 200 от които 100 до 14год и 100 над 14 г. Посещенията са 1483, заетите библиотечни документи са 3215 тома.: 1496т. - художествена, 256т. – отраслова, 1270т.- детска художествена и 193т. - детска отраслова. Цифрите красноречиво говорят, че работа има. Има читатели, има посещения, има раздадени библиотечни материали, има читаемост, има организираност. Що се отнася до периодични издания – такива не получаваме поради липса на средства. Няма и през настоящата 2019г. пак по същата причина. А имаше години когато библиотеката получаваше по 1-2 ежедневника, 2-3 седмичника, 2-3 списания............., но за това, вече само може да си мечтаем.

 Идeйно-възпитателната работа е тясно свързана с културномасовата.

 Наред с отбелязването на бележитите дати и годишнини се честват празници, традиции и обичаи. За ознаменуването им се провеждат: литературни вечери, утра, рецитали, витрини, викторини, конкурси, кътове и др. Такива са провеждани за: - 6януари – 170г. рожд. на Ботев; 19 февруари – 145г от обесването на В.Левски; 3март – Националния празник на България; 24май-ден на славянската писменост и култура; 2 юни-деня на Ботев и загиналите за свободата на България; 15 септември - първият учебен ден.

 С учениците от първи клас, след изучаване на букварчето провеждаме литературна екскурзия - „Вече сме читатели на библиотеката“. Пак с учениците организираме и седмицата на детската книга и изкуства за деца и юноши – състезания, конкурси, викторини, витрини, изложби, колективни четения, драматизации на приказки или лит. произведения и др.

* „Най добър четец”
* „Стани богат на знания” / - „Прочети ми приказка”

Специално внимание се обръща на работата с деца и читатели до 14г.- лица със специални образователни потребности, с цел приобщаване потребителите към богатото информационно общество.

 Такива са груповите посещения в библиотеката:

 - с началния курс: Четене на любими приказки

 - с прогимназията: Моята любима книга

 Такива проведохме:

С началния курс – Колективно четене посветено на 390г. от рожд. на Шарл Перо и любимите му приказки на малки и големи – Червената шапчица, Пепеляшка, Малечко –Палечко, Котаракът с чизми и др.

 - „Прочети ми приказка“, „Деца четат на деца“- С приказният свят на Андерсен и Ангел Каралийчев.

С учениците от горния курс пък проведохме един учебен час в библиотеката- по проекта „Твоят час”

 1. „Роден край – краеведска разходка”- Обичаят „Коледуване” – Как се празнува в нашето село и какви песни се пеят?

 2. Речниците – видове, къде е тяхното място в библиотеката и приложението им в българския книжовен език.

 3.Коледни четения – Стихове за Коледа и Нова година.

 Със по големите пък срещите ни бяха посветени на

 1. 125 г. от рождението на Елисавета Багряна – четене на стихотворенията и.

 2. 56 години от рождението на Петя Дубарова и стихосбирките и „И светла и истинна“ и „На слънцето сестра”

 С учениците от местното училище в края на месец май проведохме кулинарно шоу „Лесно, бързо вкусно”, а 8 декември- патронният празник на ОУ „Климент Охридски” отпразнувахме с богата литературно-музикална програма.

 За Коледа с учениците и учителите организираме поредния „Коледен Базар“. На фона на коледни мелодии учениците продават домашно приготвени лакомства и произведения на изкуствата, който винаги е с благотворителна цел.

 Със съселяните пък организираме празниците: Бабин ден, Трифон Зарезан, 8 март, Първа пролет, Великден, Коледа и др. такива.

 Към читалището функционира и „Клуб Краезнание“, където се запознаваме с традиции и обичаи на населенито ни и ги съпоставяме. Продължаваме да обогатяваме информацията за старите родове в с.Дъскотна. Кои са те, от къде идват, и от кога живеят в селото ни, справки и допълнения към вече написаната брошурка „Дъскотна отколе“.

 Имаме: - коледарска група ; група за автентичен фолклор на етносите; певческа група . Радващо е, че от две години коледарската група обновява състава си. Младите с радост поемат традицията.

 Дейността на читалището е тясно свързана с дейността на училището. Повече от половината от читателите на библиотеката са ученици 100 и учители 18. С болка обаче искам да споделя, че с всеки изминал ден посещаемостта на учениците от горния курс / V – VII кл. / намалява. Може би заради повечето учебен материал, а така също и връзката с Интернет. През годината съвместно работихме по проект по който се обособиха 2 групи със занимания по интереси.:

* По литературознание: „Искам да знам” и „Езикът е изкуство” - със специални образователни потребности
* По занимателни интереси: „Магията на танца” – началния курс и „Занимателна работилница” - горния курс.

 С „Магията на танца” участвахме на Общински събор 2018г., а с „Занимателна работилница” организирахме 1 март.

 Библиотеката все още се помещава в двете стаи на първия етаж в сградата на Кметството. От години ремонт не беше правен. Вече направих, но всичко си остана за моя сметка поради липса на средства. И тук е мястото да споделя, че субсидиите които получаваме централно от София не достигат даже и за минимална работна заплата, камо ли за ремонт на библиотеките или за други текущи разходи! Затова приканвам Общината на помощ!: - Отпущайте по малко средства за поддържане на сградите в които работим, защото те са в окаяно състояние ! Има начини и средства! И ние живеем и работим в тази и за тази Община РУЕН!

 Да се надяваме, че през 2019г. ще сме по задоволени и по оценени!

 ИНФОРМАЦИЯ

 по библиотечния и финонсовия отчети

на НЧ“Съзнание-1928г.“с.Дъскотна

за 2018г.

Библиотечния фонд с който разполага библиотеката при читалището в началото на годината наброяваше 12179т. литература.Отчетен е по съдържание и по вид. Набавените библ. мат-ли през годината са 114т. Детска, художествена и отраслова л-ра, като 105 от книгите са от проекта на стойност 1177лв. Следователно фонда на библиотеката в началото на 2019г. наброява – 12293 библ. единици.Отчислени бил. мат-ли няма. Броят на читателите в Библиотеката е 200: до 14г.-100, над14г.-100, учители-18. Посещенията са 1483 от които 814 за дома и 669в читалня. Заетите библиотечни материали са 3215т.Отраслова 256т.; художествена 1496т. /българска-249 и чужда1247т./; детска общо 1463т.:ДО-193т. и ДХ-1270т. Получавани пер. изд. през годината нямаше, няма и за 2019г.

По финансовия отчет информацията е следната:

Наличност на 01.01.2018г. - 161 лв. Получената субсидия от общ.Руен е 8375 лв., чл.внос – 37лв., по проекта – 1177лв.

 **Всичко приходи за 2018г. - 9750лв.**

 За заплати са изразходвани - 5280лв.

 Социални осигуровки - 1540лв.

 Здравноосигурителни. вноски от раб-ля - 324лв.

 Плосък данък - 518лв.

 Командировки - 77лв.

 Канцеларски - 18лв.

 Разходи за наеми - 28лв.

 Счетоводни услуги - 144лв.

 чл. внос за СНЧ - 24лв.

 пощенски услуги - 10лв.

 Такси банково обслужване - 264лв.

 закупуване на нова литература – 1207лв.

 **Всичко разходи за 2018г. са 9434лв**

 наличност на 01.01.2019г. - 316лв.